钦定古今图书集成/明伦汇编/官常典/第618卷 > 张存义
## 钦定古今图书集成/明伦汇编/官常典/第618卷 > 张存义

按《广东通志》：“存义，建安人，登进士，嘉靖中知惠州，慈
祥恺恻。时盗充斥，水旱不时，道殣相望。捐俸及罚锾，
市棺置亭中，令亭长视之，戒曰：‘求即施，无留难’。亭长
惟命，泽及枯骨无算。召诸生月课学宫，亲评文义，士
多成就。常被盗失库金，忽有神降言，用某人索盗，当
得之，果然。人皆以为仁德之报。在任六年，擢运使。”